
          R O M Â N I A
JUDEŢUL HUNEDOARA 
  MUNICIPIUL  BRAD
           P R I M A R
  Nr. 22/11506/07.02.2022


R E F E R A T   D E   A P R O B A R E 
pentru modificarea și completarea Hotărârii Consiliului Local nr. 126/2021 privind indexarea chiriilor, redevențelor și taxelor de bază pe metru pătrat
 pentru spațiile cu altă destinație decât aceea de locuință și pentru terenurile aparținând domeniului public și privat al Municipiului Brad


	Prin Hotărârea Consiliului Local nr. 126/2021 privind indexarea chiriilor, redevențelor și taxelor de bază pe metru pătrat pentru spațiile cu altă destinație decât aceea de locuință și pentru terenurile aparținând domeniului public și privat al Municipiului Brad, la poziția nr. 10 din Anexa nr. 1, a fost aprobată taxa pentru ”Spații folosite pentru activități recreative, întrețineri corporale, cursuri dans și altele similare” în cuantum de 33,00 lei/oră.
	Precizez că această taxă se aplică pentru închirierea cu ora a spațiilor cu această destinație pentru săli din incinta Casei de Cultură Brad, sala de sport de la Școala Gimnazială ”Horia, Cloșca și Crișan”, Liceul Teoretic ”Avram Iancu” și ar urma să se aplice pentru sala de sport recent finalizată prin investiția C.N.I. de la Școala Gimnazială ”Mircea Sântimbreanu”.
	 În urma creșterii prețurilor la combustibili și energie electrică din ultimele luni s-a constatat necesitatea măririi taxei pentru folosirea sălilor de sport și a altor spații folosite pentru activități recreative, întrețineri corporale, cursuri de dans și altele similare.
Astfel, am inițiat prezentul proiect de hotărâre prin care am  propus modificarea Hotărârii Consiliului Local nr. 126/2021 în sensul eliminării poziției nr. 10 din Anexa nr. 1 și completarea acesteia cu o nouă anexă care va cuprinde taxele pentru ”Spații folosite pentru activități recreative, întrețineri corporale, cursuri dans și altele similare”. Aceste taxe vor fi diferențiate în funcție de sezon (vară – iarnă) și de condițiile pe care le oferă  utilizatorilor.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 463 alin. 2, alin. 3 şi alin. 4, art. 465, art. 466 şi art. 467 alin. 5 din Legea nr. 227/2015 privind Codul Fiscal, cu modificările şi completările ulterioare, ale art. 129 alin. 2 lit. c, alin. 7 lit. s din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

